Empress Njamah bụ nwaafọ Naịjirịa na -eme ihe nkiri. N'afọ 2012, a họpụtara ya n'ihe nrite ''best supporting actress'' na Afrika Movie Academy Awards, mana Terry Pheto meriri ya. Ndị nne na nna Njamah sitere na Naijiria na Kameruun. Ọ bụ onye nwtara nzere bachelọ n'agụmagụ Bekee na Mahadum nke Olabisi Onabanjo,dị na Ogun Steeti . Ya na Timaya yiburu, mana mmekọrịta ahụ kwụsịrị mgbe ọ ghọọrọ isiokwu nke mkparịta ụka na soshal midia. N’ikwu okwu banyere ọnọdụ alụm di na nwunye ya, ọ kọwara na ị nọ n’alụghị di anaghị enye ya nsogbu ebe ọ bụ na ndị ezinụlọ ya maara ihe ma ghọta na oke ụmụ nwanyị na ụmụ nwoke ahaghị. Ọ gara n'ihu ị kọwa na alụmdi na nwunye ndị a ma ama anaghị adịgide, na ọ nweghị isi ọ bụla i mefu ego maka agbamakwụkwọ nke na-agaghị adịgide n'oge. N'ihe gbasara ''baby mama '' na Nollywood, ọ kọwara The Punch na ọtụtụ n'ime ụmụ nwanyị na-eme ihe nkiri na-alụbeghị nwanyị nwere ụmụaka na-akwa mmakwaara maka usoro ndụ ha mana ha enweghị obi ike iji kwuo nke ahụ n'ihu ọha.